**APSTIPRINĀTS**

ar Vaiņodes novada pašvaldības domes

20.04.2017. lēmumu

(protokols Nr.6., 11.p.)

**Vaiņodes novada**

**Medību koordinācijas**

**komisijas nolikums**

Izdots saskaņā ar

Latvijas Republikas likuma

“Par pašvaldībām” 61.panta trešo daļu

**I**

**Vispārīgie jautājumi**

1. Medību koordinācijas komisija (turpmāk - komisija) ir koordinējoša un konsultatīva

institūcija.

2. Komisijas darbības mērķis ir veicināt mednieku, zemnieku, Valsts meža dienesta,

Lauku atbalsta dienesta un novada pašvaldības savstarpējo komunikāciju un sapratni, kā ari izvērtēt un koordinēt meža dzīvnieku nodarīto postījumu un to draudu novēršanu lauksaimniecības un mežsaimniecības kultūrām, kā arī infrastruktūras elementiem Vaiņodes novada administratīvajā teritorijā.

3. Komisija ir neatkarīga, bet administratīvi pakļauta Vaiņodes novada domei.

**II**

**Komisijas uzdevumi un tiesības**

3.Komisijai ir uzdevums veikt Latvijas Republikas normatīvajos aktos noteiktos uzdevumus, kā arī:

3.1. veicināt mednieku, zemnieku, Valsts meža dienesta, A/S Latvijas Valsts meži un novada pašvaldības Lauku atbalsta dienesta savstarpējo komunikāciju un sapratni;

3.2. analizēt informāciju par meža dzīvnieku nodarīto kaitējumu lauksaimniecības un mežsaimniecības kultūrām infrastruktūras objektiem un izvērtēt apdraudējuma iespējamo attīstību;

3.3. koordinēt mednieku un zemnieku iesaisti pasākumos, kas vērsti uz meža dzīvnieku nodarītā kaitējuma lauksaimniecības, mežsaimniecības kultūrām pārtraukšanu un jaunu draudu novēršanu;

3.4. izstrādāt priekšlikumus meža dzīvnieku nodarīto postījumu apdraudējuma lauksaimniecības, mežsaimniecības kultūrām novēršanas plānu, ieteikumus vai vadlīnijas;

3.5. sadarboties ar citu novadu pašvaldībās izveidotajām komisijām;

3.6. veikt informatīvus un konsultatīvus pasākumus, lai nodrošinātu komisijas kompetencē esošo uzdevumu izpildi.

4. Komisijai ir Latvijas Republikas normatīvajos aktos noteiktās tiesības, kā arī:

4.1. uzaicināt uz komisijas sēdēm valsts, pašvaldību un citu institūciju amatpersonas un speciālistus;

4.2. noteikt postījumu apmēru vai izveidot ekspertu grupas darbam postījumu vietā, lai izvērtētu postījumu apmēru un sniegtu priekšlikumus postījumu novēršanai;

4.3. ierosināt piesaistīt postījumu novēršanai medniekus no citiem novada mednieku kolektīviem, ja medību tiesību lietotājs saviem spēkiem nevar novērst savvaļas dzīvnieku radītos postījumus lauksaimniecības kultūrām konkrētajā īpašumā, iepriekš vienojoties ar medību tiesību lietotāju.

4.4. ierosināt medību tiesību īpašniekam pārtraukt līguma attiecības ar medību tiesību lietotāju, kurš pārkāpj medību tiesību līguma noteikumus.

**III**

**Komisijas struktūra**

5. Komisija sastāv no:

5.1. komisijas priekšsēdētājs– pašvaldības pārstāvja

5.2. Valsts meža dienesta pārstāvja;

5.3. Lauku atbalsta dienesta pārstāvja;

5.4. Pa vienam pilnvarotam pārstāvim no mednieku, lauksaimnieku un meža īpašnieku apvienības, kurā komisijas izveidošanas laikā ir vairāk nekā 200 biedru;

5.6. Komisijas sekretāra – pašvaldības darbinieka;

6. Komisiju vada komisijas priekšsēdētājs. Komisijas locekļi no sava vidus ar vienkāršu balsu

vairākumu ievēl komisijas priekšsēdētāja vietnieku, kurš aizvieto komisijas priekšsēdētāju tā

prombūtnes laikā.

7. Komisijas priekšsēdētājs tiesīgs pieaicināt citu institūciju pārstāvjus piedalīties komisijas sēdē, ja tas nepieciešams komisijas darbības efektivitātei un lēmuma pieņemšanai. Pieaicinātajam pārstāvim nav balss tiesību komisijas sēdē.

**IV**

**Komisijas darba organizācija**

8. Lēmumu par komisijas sasaukšanu pieņem komisijas priekšsēdētājs pēc savas iniciatīvas

vai, ja to rakstiski pieprasa kāds no komisijas locekļiem vai uz personas iesnieguma pamata.

9. Komisijas sekretārs ne vēlāk kā divas dienas pirms sēdes paziņo komisijas locekļiem par

sēdes norises vietu un laiku, nosūta komisijas locekļiem sēdes darba kārtību.

10. Komisijas priekšsēdētājs nosaka sēdes norises vietu, darba kārtību un iesaista darbā

komisijas locekļus, kā arī pieaicina nepieciešamos ekspertus un speciālistus.

11. Komisijas priekšsēdētājs informē komisiju par pieņemto lēmumu izpildi.

12. Komisijas sēdes vada un komisijas sēdes protokolus paraksta komisijas priekšsēdētājs.

Komisijas sēde var notikt, ja tajā piedalās ne mazāk kā puse komisijas locekļu.

13. Komisijas sēdes ir atklātas. Komisija lēmumus pieņem ar vienkāršu balsu vairākumu.

Katram komisijas loceklim ir viena balss. Ja balsu skaits sadalās vienādi, izšķirošā ir

komisijas priekšsēdētāja balss. Pieaicinātajām amatpersonām un speciālistiem ir padomdevēja

tiesības.

14. Komisijas priekšsēdētāja prombūtnes laikā visas komisijas priekšsēdētāja funkcijas pilda

komisijas priekšsēdētāja vietnieks.

15. Komisijas sekretārs sagatavo lēmumus un iesniedz sekretariātā nosūtīšanai adresātiem.

16. Komisijas sekretārs ir atbaidīgs par sēdes protokola publicēšanu pašvaldības mājas lapā

normatīvajos aktos noteiktajā termiņā.

Pašvaldības domes priekšsēdētājs V. Jansons